News Update: รัสเซียลดส่งก๊าซให้ยุโรป อีกครั้งอ้างท่อ Nord Stream 1 ต้องซ่อมบำรุงเพิ่ม ยุโรปเสี่ยงขาดแคลนพลังงานหน้าหนาว - FINNOMENA
Gazprom บริษัทยักษ์ใหญ่ด้านพลังงานของรัสเซียกล่าวว่า จะตัดการจ่ายก๊าซให้ยุโรป อ้างท่อส่งหลัก Nord Stream 1 ต้องซ่อมบำรุงอีกครั้ง
26 ก.ค. 2565

Gazprom บริษัทยักษ์ใหญ่ด้านพลังงานของรัสเซียกล่าวว่า จะตัดการจ่ายก๊าซให้ยุโรป อ้างท่อส่งหลัก Nord Stream 1 ต้องซ่อมบำรุงอีกครั้ง โดยจะลดเหลือแค่ 20% ของความจุ ซึ่งจะทำให้ระดับซัพพลายในปัจจุบันลดลงครึ่งหนึ่ง
ด้านรัฐบาลเยอรมนีออกมาโต้ว่า ไม่มีเหตุผลเชิงเทคนิคที่จะตัดการจ่ายก๊าซ นี่อาจทำให้ประเทศต่างๆ ในสหภาพยุโรปต้องเผชิญความยากลำบากในการกักตุนก๊าซก่อนฤดูหนาวมาเยือน
Alexei Miller ผู้บริหารระดับสูงของ Gazprom ชี้แจงว่า “ผลิตภัณฑ์ของเรา กฎของเรา เราไม่เล่นตามกฎที่เราไม่ได้สร้างขึ้น”
ก่อนหน้านี้รัสเซียได้ปรับลดการจ่ายก๊าซผ่านท่อลำเลียงนอร์ดสตรีม 1 มาแล้ว โดยลดเหลือ 40% ในเดือน มิ.ย. โดยอ้างปัญหาได้รับกังหันแปลงก๊าซตัวหนึ่งของซีเมนส์ เอเนอร์จี กลับคืนมาล่าช้า หลังส่งไปซ่อมที่แคนาดา ซึ่งทางเยอรมนีบอกว่าคำข้ออ้างปลอมๆ
ต่อมาได้ดำเนินการปิดท่อลำเลียงนอร์ดสตรีม 1 เป็นเวลา 10 วัน เพื่อดำเนินการซ่อมบำรุงในเดือนนี้ และแม้จะกลับมาเปิดปฏิบัติการตามปกติเมื่อวันพฤหัสบดีที่แล้ว (21 ก.ค.) แต่ก็ยังคงอยู่ในระดับ 40%
การใช้งานกังหันแปลงก๊าซตัวแรกยังคงเป็นประเด็นปัญหา โดย Gazprom แถลงว่ายังไม่ได้รับเอกสารยืนยันให้นำไปติดตั้งได้ แต่ทาง ซีเมนส์ เอเนอร์จี บอกว่าการขนส่งกังหันแปลงก๊าซไปยังรัสเซียจะสามารถเริ่มได้ในทันที และระบุว่าเวลานี้เรื่องดังกล่าวขึ้นอยู่กับ Gazprom
ฝั่งสหภาพยุโรปออกมากล่าวหาว่า ใช้พลังงานเป็นอาวุธทางการเมือง และเรียกร้องให้ประเทศสมาชิกลดการใช้ก๊าซลง 15% ในอีก 7 เดือนข้างหน้า โดยการขอความร่วมมือโดยสมัครใจอาจกลายเป็นข้อบังคับในกรณีฉุกเฉิน
วันนี้ (26 ก.ค.) รัฐมนตรีพลังงานจากประเทศสมาชิกจะประชุมกันในกรุงบรัสเซลส์เพื่อพยายามลงนามในแผน แต่คาดว่าจะมีการฏิเสธจำนวนมากท่ามกลางการต่อต้านจากบางประเทศสมาชิก
อ้างอิง:
https://www.bbc.com/news/business-62291458 
https://mgronline.com/around/detail/9650000070983 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Nord Stream 1
ก๊าซธรรมชาติ
ยุโรป
รัสเซีย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA